Augusztus 10-én aláírta a 2022-ig szóló szerződését. Két nappal később a német szuperkupában 5–0-ra kikaptak a Bayern München csapatától. Szeptember 26-án a Borussia Mönchengladbach ellen 3–1-re elvesztett bajnoki mérkőzésen csapata egyetlen gólját szerezte meg, a 2018–19-es szezonban saját maga első gólja is volt. A következő fordulóban hazai pályán 4–1-re győzték le a Hannovert, a 46. percben csapata második gólját szerezte. Október 7-én a TSG 1899 Hoffenheim ellen egymást követő harmadik bajnoki mérkőzésen is eredményes tudott lenni. A 40. percben Oliver Baumann rosszul jött ki a kapujából és a horvát játékos átemelte fölötte a labdát. November 2-án a sereghajtó Sturttgart ellen 3–0-ra nyertek és a 32. percben volt eredményes. November 24-én az FC Augsburg vendégeként léptek pályára és a 3–1-re megnyert mérkőzésen ismét gól került a neve mellé. 2019. január 19-én a 40. percben két védő elfektetése után a tizenhatoson kívülről lőtt a kapu bal oldalába az SC Freiburg ellen. Az Eintracht Frankfurt hazai pályán 3–1-es sikert ért el. Egy héttel később a Werder Bremen ellen 2–2-es döntetlent játszottak, a 35. percben hatalmas gólt lőtt. Február 21-én az Európa-ligában az ukrán Sahtar Doneck 4–1-re való legyőzésében egy góllal vette ki részét. Három nappal később az 54. percben Luka Jović passzolt a leshatár környékéről kiugró Rebic elé, ő pedig balról éles szögből a hosszú alsó sarokba lőtte a labdát megszerezve a Hannover ellen a vezetést.